دراصل چھُ تَتھ موادس تہ آزادٕنہ مرنہٕ سٍتۍ واوُر لوگمُت یُس تٔمۍ پننہ منصوٗبُک ابتدٲیی خاکہٕ تیار کران کران تحریر کورمُت اوس ، نتہٕ زَن کٲشرٮ۪ن شٲعرن ہُند سوانحی تذکرٕ تیار کرنٕکِس سلسلس منز یُس اِبتدٲیی مسودٕ تٔمۍتیار کورمُت اوس، تٔتھۍ اوسُن"تذکرئہ شعرائے کشمیر" ناوتھوومُت ، یُس حال حال تام ڈاکٹر پدم ناتھ گنجوہس نِش اوس تہٕ شاید اوس نہٕ تمٔۍ"کشمیری زبان اور شاعری" ہُند دویم جلد شایع کرنہٕ وقتہٕ امہ جلدٕ کِس فٲضل ترتیب کار محمد یوسف ٹینگس ہوومُت۔ ڈاکٹر گنجو ہن دیُت یہ جلد شایع سپدنہٕ پتہٕ الہٕ پلہٕ ترہہ وُہرۍ یاں زِ 1939ءمنز ہیوٗ سۅرگہٕ وٲسۍ موتی لال ساقیَس یتھ منز بقولِ ساقی شاعرن ہُند اکھ طویل فہرست موجود چھُ تہٕ ییمہ فہرستہٕ منزٕ واریاہ شٲعر شایع شُدہ "کشمیری زبان او ر شاعری" ہٕندِس د ویمس جلدس منز کُنی چِھنہٕ ۔ اوَے چھِ اَتھ منز پرگی باسان حتیٰ کہ آزادن ٲسۍ یِمو شاعرو منزٕ واریہن ہٕندۍ حالات تہ بہم کٔرۍمٕتۍ[11]۔